b"\n_START_ARTICLE_\nGill Sans MT\n_START_SECTION_\nHist\xc3\xb2ria i origen\n_START_PARAGRAPH_\nLa font tipogr\xc3\xa0fica Gill Sans est\xc3\xa0 dissenyada sota la influ\xc3\xa8ncia de Edward Johnston i la seva font Johnston Underground dissenyada per al Metro de Londres._NEWLINE_La Font dissenyada per Edward Jonhston el 1916 rep influ\xc3\xa8ncies directes del moviment liberal que es respirava en aquells anys. Encara que hi ha molta teoria sota aquest moviment tant en l'\xc3\xa0mbit social, pol\xc3\xadtic o econ\xc3\xb2mic, el que va quedar clar que el liberalisme recolzava les teories renaixentistes dels segles XV i XVI sobre la naturalesa de l'home i de la seva llibertat jer\xc3\xa0rquica i de pensament envers les teories medievals i g\xc3\xb2tiques. O, cosa que \xc3\xa9s el mateix, el liberalisme \xc3\xa9s un moviment qu\xc3\xa8 d\xc3\xb3na a con\xc3\xa8ixer la veu de la societat civil envers les restriccions burgeses._NEWLINE_El moviment Renaixentista va rebre importants suports dels il\xc2\xb7lusionistes o els matem\xc3\xa0tics seguidors de Pit\xc3\xa0gores que volien donar a l'art un ordre num\xc3\xa8ric de l'espai i crear perspectiva tant subjectiva com objectiva. Totes aquestes influ\xc3\xa8ncies varen desencadenar un moviment filos\xc3\xb2fic, filol\xc3\xb2gic i cultural anomenat humanisme.\n_START_SECTION_\nGill Sans i l'Humanisme\n_START_PARAGRAPH_\nCom ja hem comentat, Eric Gill va estar molt lligat al moviment Humanista i Liberal gr\xc3\xa0cies a les influ\xc3\xa8ncies que va rebre per part de l'historiador i tip\xc3\xb2graf Stanley Morrison o d'Edward Johnston amb els quals va coincidir a l'escola Arts & Crafts de Londres._NEWLINE_La Font tipogr\xc3\xa0fica Gill Sans est\xc3\xa0 dintre d'un marc human\xc3\xadstic de fortes influ\xc3\xa8ncies del moviment Renaixentista dels segles XV i XVI per\xc3\xb2 combinant-les amb les tend\xc3\xa8ncies m\xc3\xa9s trencadores del segle XIX en ple fervor liberal: les tipografies de Pal Sec, Gothic (anomenada aix\xc3\xad als Estats Units) o Gotesques (nom que rep a Europa).\n_START_SECTION_\nGill Sans Font Family (1928-1930)\n_START_PARAGRAPH_\nEncara que totes les fonts de la fam\xc3\xadlia Gill Sans han estat dissenyades per la Monotype Foundation, d'aqu\xc3\xad les sigles MT, hi ha 4 grans tipus que engloben aquesta fam\xc3\xadlia tipogr\xc3\xa0fica i que es llisten a continuaci\xc3\xb3."